Юбіляра павіншаваў і ўручыў яму Ганаровую грамату раённага выканаўчага камітэта першы намеснік старшыні, начальнік упраўлення сельскай гаспадаркі і харчавання райвыканкама Сяргей Васільевіч Чэпік. Ён прыгадаў, як, узначаліўшы мясцовую гаспадарку, звярнуўся да былога галоўнага агранома Мікалая Мікалаевіча Мацюшчанкі (той быў ужо на заслужаным адпачынку) з просьбай дапамагчы правесці веснавую сяўбу. Той згадзіўся і затрымаўся на тры гады, многаму навучыў маладога кіраўніка. С. В. Чэпік пажадаў ветэрану заставацца такім жа энергічным, аптымістычным, выказаў надзею, што яго жыццёвыя вопыт і мудрасць будуць запатрабаваныя яшчэ доўгі час.